Mange av funksjonene i X11 har i årenes løp blitt flyttet inn i operativsystemkjernen til Linux. Dette gjelder minnehåndtering, prioritering av kommandoer og modus-setting. Andre funksjoner i X11 er overtatt av programvarebiblioteker for skrifttyper og 2D-grafikk: Cairo, pixman, FreeType, fontconfig, pango, etc. I stedet for at skrivebordsmiljøene foretar kall til X11, som igjen foretar systemkall til kjernen, er filosofien bak Wayland at skrivebordsmiljøene bør få aksess til disse spesialiserte funksjonene gjennom systemkall direkte til kjernen.